15. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 9889/249 της 27 Αυγ. /12 Σεπτ.  1975 (ΦΕΚ Β΄ 968) Περί δαπανών δευτερευουσών εγκαταστάσεων δια την λειτουργίαν κατά το σύστημα διεπιλογής. Έχοντες υπ΄ όψει: 1)Τας διατάξεις του άρθρ. 47 του Ν.Δ. 165/73 «περί Οργανισμού Τηλεπικοινωνιών της Ελλάδος» εν συνδυασμώ προς εκείνας του άρθρ. 44 του Ν.Δ. 175/73 «περί Υπουργικού Συμβουλίου και Υπουργείων». 2)Την υπ΄ αριθ. 037231/6810/74 απόφασιν του Υπουργού Μεταφορών και Επικοινωνιών «περί μεταβιβάσεως αρμοδιοτήτων» (ΦΕΚ 1335/21.12. 74/Β) 3)Το υπ΄ αριθ. 247.2/711429/25.6.75 έγγραφον του Ο.Τ.Ε. δι΄ ου αιτείται την έγκρισιν αποφάσεως του Δ.Σ./Ο.Τ.Ε. ληφθείσης κατά την υπ΄ αριθ. 1358/10.5.75 συνεδρίασίν του και αφορώσης εις το εν θέματι αντικείμενον, αποφασίζομεν: Εγκρίνομεν όπως το ανά διεπιλογικήν γραμμήν καταβαλλόμενον υπό των συνδρομητών κατ΄ αποκοπήν ποσόν, ως συμμετοχήν τούτων κατά το εν τέταρτον περίπου έναντι των δημιουργουμένων εις τον Ο.Τ.Ε. πραγματικών δαπανών δια την λειτουργίαν δευτερευουσών εγκαταστάσεων κατά το σύστημα διεπιλογής, καθορισθή εις δραχ. 2.750. Η παρούσα δημοσιευθήτω δια της Εφημερίδος της Κυβερνήσεως. 16. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ,  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 13292 π. έ της 3/17 Ιαν. 1976  (ΦΕΚ Β΄ 24) Περί καθορισμού Τιμολογίων Ραδιοτηλεγραφημάτων Εξωτερικού. Έχοντες υπ΄ όψει: 1.Το άρθρ. 47 του Ν.Δ. 165/1973 «περί Οργανισμού Τηλεπικοινωνιών Ελλάδος». 2.Το άρθρ. 44 του Ν.Δ. 175/1973 «περί Υπουργικού Συμβουλίου και Υπουργείων». 3.Την υπ΄ αριθ. 037231/6810/74 απόφασιν του Υπουργού Μεταφορών και Επικοινωνιών «περί μεταβιβάσεως αρμοδιοτήτων (ΦΕΚ 1335/2.12.74/ Β΄). 4.Το υπ΄ αριθ. 215.4/121968/20.11.75 έγγραφον του ΟΤΕ, δι΄ ου γνωστοποιείται απόφασις του Δ.Σ. αυτού ληφθείσα κατά την υπ΄ αριθ. 1385/1.11.1975 συνεδρίασίν του επί του εν περιλήψει θέματος, αποφασίζομεν: Εγκρίνομεν την υπό του Δ.Σ. ΟΤΕ ληφθείσαν απόφασιν κατά την συνεδρίασίν του της 1.11.1975, περί καθορισμού από 1ης Φεβρ. 1976 του τηλεγραφικού (χερσαίου) τέλους των ραδιοτηλεγραφημάτων εξωτερικού, καταγωγής ή προορισμού Ελλάδος, μετά πλοίων υπό ξένην σημαίαν  διαμειβομένην μέσω των Ελληνικών παρακτίων Σταθμών, ίσον προς 0,24 χρ. φρ. ανά λέξιν συνήθους ραδιοτηλεγραφήματος. Η παρούσα δημοσιευθήτω δια της Εφημερίδος της Κυβερνήσεως. 